

ที่ มท ๐๘๐๘.๓/ว กรมส่งเสริมการปกครองท้องถิ่น

 ถนนนครราชสีมา เขตดุสิต กทม. ๑๐๓๐๐

 ตุลาคม ๒๕66

เรื่อง การรายงานและจัดส่งข้อมูลการจัดเก็บภาษีที่ดินและสิ่งปลูกสร้าง ประจำปี ๒๕๖6

เรียน ผู้ว่าราชการจังหวัด ทุกจังหวัด

สิ่งที่ส่งมาด้วย ๑. คู่มือการรายงานและจัดส่งข้อมูลการจัดเก็บภาษีที่ดินและสิ่งปลูกสร้าง (สำหรับองค์กรปกครองส่วนท้องถิ่น) จำนวน ๑ ชุด

 ๒. คู่มือติดตามการบันทึกรายงานภาษีที่ดินและสิ่งปลูกสร้าง

 (สำหรับสำนักงานส่งเสริมการปกครองท้องถิ่นจังหวัด) จำนวน ๑ ชุด

ด้วยมาตรา ๒๔ แห่งพระราชบัญญัติภาษีที่ดินและสิ่งปลูกสร้าง พ.ศ. ๒๕๖๒ ประกอบกับ ข้อ ๒๐ และ ข้อ ๒๑ ของระเบียบกระทรวงมหาดไทยว่าด้วยการดำเนินการตามพระราชบัญญัติภาษีที่ดิน และสิ่งปลูกสร้าง พ.ศ. ๒๕๖๒ พ.ศ. ๒๕๖๒ กำหนดให้องค์กรปกครองส่วนท้องถิ่นจัดส่งข้อมูลเกี่ยวกับ การจัดเก็บภาษี จำนวนภาษีที่จัดเก็บได้ มูลค่าที่ดินและสิ่งปลูกสร้างที่ใช้เป็นฐานคำนวณภาษีให้แก่คณะกรรมการภาษีที่ดินและสิ่งปลูกสร้างประจำจังหวัดภายในเดือนมกราคมของทุกปี และให้คณะกรรมการภาษีที่ดินและสิ่งปลูกสร้างประจำจังหวัดจัดส่งข้อมูล พร้อมทั้งเสนอแนวทางการแก้ไขปัญหาการจัดเก็บ ภาษีที่ดินและสิ่งปลูกสร้างให้แก่กระทรวงมหาดไทยภายในเดือนกุมภาพันธ์ของทุกปี โดยรายงานผ่านระบบ ข้อมูลกลางองค์กรปกครองส่วนท้องถิ่นที่กรมส่งเสริมการปกครองท้องถิ่นจัดทำขึ้น

 กรมส่งเสริมการปกครองท้องถิ่นพิจารณาแล้ว เพื่อให้การรายงานและจัดส่งข้อมูลการจัดเก็บภาษีที่ดินและสิ่งปลูกสร้าง ประจำปี ๒๕๖6 ขององค์กรปกครองส่วนท้องถิ่นเป็นไปด้วยความเรียบร้อย
และแล้วเสร็จภายในระยะเวลาที่กฎหมายกำหนด ประกอบกับข้อมูลดังกล่าวจะต้องนำไปใช้เป็นฐานในการคำนวณเงินงบประมาณเพื่อชดเชยรายได้ให้แก่องค์กรปกครองส่วนท้องถิ่นที่มีรายได้ลดลงจากการจัดเก็บภาษีที่ดินและสิ่งปลูกสร้าง จึงขอแจ้งแนวทางปฏิบัติในการรายงานและจัดส่งข้อมูลการจัดเก็บภาษีที่ดินและสิ่งปลูกสร้าง
ผ่านระบบข้อมูลกลางองค์กรปกครองส่วนท้องถิ่น (INFO) ดังนี้

 ๑. การรายงานข้อมูลขององค์กรปกครองส่วนท้องถิ่น (เทศบาล องค์การบริหารส่วนตำบลและเมืองพัทยา)

 1.1 ให้เจ้าหน้าที่ผู้รับผิดชอบขององค์กรปกครองส่วนท้องถิ่นเข้าสู่ระบบโดยรหัสผู้ใช้งาน “หมายเลขบัตรประจำตัวประชาชน” และรหัสผ่านที่สามารถเข้าไปบันทึกและแก้ไขข้อมูลด้านที่ ๖ การจัดการภายในและธรรมาภิบาล เมนูย่อย บันทึกข้อมูลการจัดเก็บภาษีที่ดินและสิ่งปลูกสร้าง

 ๑.๒ ดาวน์โหลดคู่มือการบันทึกข้อมูลการจัดเก็บภาษีที่ดินและสิ่งปลูกสร้าง (สำหรับองค์กรปกครองส่วนท้องถิ่น) เพื่อศึกษาและทำความเข้าใจก่อนดำเนินการ โดยโครงสร้างของการบันทึกข้อมูลจะแบ่งเป็น
4 หมวดย่อย ได้แก่

 หมวดที่ ๑ ข้อมูลการจัดเก็บภาษีที่ดินและสิ่งปลูกสร้าง ประจำปี ๒๕๖6 (ข้อมูล

 ณ วันที่ ๓๐ กันยายน ๒๕๖6)

/หมวดที่ ๒...

-๒-

 หมวดที่ 2 ข้อมูลแบบแสดงรายการประเมินและคำนวณภาษี สำหรับแนบไฟล์เอกสาร ที่เกี่ยวกับการประเมินทุนทรัพย์และการคำนวณภาษีที่ดินและสิ่งปลูกสร้าง

 หมวดที่ ๓ รายงานความคืบหน้าการจัดทำแผนที่แม่บทและการจัดทำแผนที่ภาษี
 และทะเบียนทรัพย์สิน

 หมวดที่ ๔ ปัญหา และข้อเสนอแนะแนวทางการแก้ไขปัญหาการจัดเก็บภาษีที่ดิน และสิ่งปลูกสร้าง ๑.๓ บันทึกข้อมูลให้ครบถ้วน ถูกต้องทุกหมวด ภายในวันที่ 31 มกราคม ๒๕๖7
 ๒. ให้ท้องถิ่นจังหวัดในฐานะเลขานุการคณะกรรมการภาษีที่ดินและสิ่งปลูกสร้างประจำจังหวัด ติดตามและเร่งรัดการรายงานข้อมูลขององค์กรปกครองส่วนท้องถิ่นให้ครบทุกแห่งภายในเวลา ที่กำหนดตามข้อ ๑.๓ เพื่อสรุปและรวบรวมข้อมูล พร้อมทั้งเสนอแนวทางการแก้ไขปัญหาการจัดเก็บภาษีที่ดินและสิ่งปลูกสร้าง เสนอคณะกรรมการภาษีที่ดินและสิ่งปลูกสร้างประจำจังหวัดพิจารณาให้ความเห็นชอบ แล้วรายงานกรมส่งเสริมการปกครองท้องถิ่นทราบ ภายในวันที่ ๒9 กุมภาพันธ์ ๒๕๖7 เพื่อประมวลผลรายงานกระทรวงมหาดไทยทราบต่อไป รายละเอียดปรากฏตามสิ่งที่ส่งมาด้วย

 จึงเรียนมาเพื่อโปรดพิจารณา

 ขอแสดงความนับถือ

 อธิบดีกรมส่งเสริมการปกครองท้องถิ่น

สำนักบริหารการคลังท้องถิ่น

กลุ่มงานนโยบายการคลังและพัฒนารายได้

โทร./โทรสาร 0 2241 9000 ต่อ 142๖-๓๐

ไปรษณีย์อิเล็กทรอนิกส์ saraban@dla.go.th

ผู้ประสานงาน : นายจิรเมธ บัวงาม โทร. 065 621 8822

ร.อสถ. .......................................

ผอ.สน.คท. ...............................

ผอ.กง.คร. .................................

หน.ฝ. .......................................

จนท. .........................................



 สิ่งที่ส่งมาด้วย ๑ - ๒